jkorsvik/nowiki_second_scrape_merged huggingface dataset:
Tmesiphodimerus

Tmesiphodimerus er en slekt av små, rødlige eller brunlige køllebiller.


== Utseende ==


== Levevis ==
De voksne billene finnes gjerne i råtnende plantemateriale, som kompost, løvstrø, under bark eller lignende.


== Utbredelse ==
Slekten er utbredt i Sørøst-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae)
Underfamilien køllebiller, Pselaphinae
Overstammen Pselaphitae
Gruppen Tmesiphorini Jeannel, 1949
Slekten Tmesiphodimerus Coulon & Yin, 2013
Tmesiphodimerus malaysianus Coulon & Yin, 2013 - Vest-Malaysia (Perak)
Tmesiphodimerus sinensis Coulon & Yin, 2013 - Kina (Hainan)


== Referanser ==


== Eksterne lenker ==
(en) Tmesiphodimerus i Global Biodiversity Information Facility 
Tmesiphodimerus – detaljert informasjon på Wikispecies
Flyktige organiske forbindelser

Flyktige organiske forbindelser er gasser og organiske forbindelser som er oppløst i luften. Stoffene har et lavt kokepunkt, slik at de lett fordamper og løses opp i luften. Avdampning fra bensin er et godt eksempel.
Flyktige organiske forbindelser forkortes ofte til VOC, etter det engelske uttrykket "Volatile Organic Compounds". Ofte er VOC en samling av flere forskjellige forbindelser, og det er totalen som kan utgjøre en helserisiko. Den totale mengden av organiske forbindelser forkortes ofte til TVOC.


==== Helsefarer ====
De flyktige organiske forbindelsene er som regel ikke akutt farlige i normale konsentrasjoner, men ved å puste dette inn over tid kan man få skader. Noen skader kan være langvarige og enkelte ganger irreversible. Flyktige organiske forbindelser kan gi skader og problemer som:

hodepine
migrene
luftveisproblemer
problemer med indre organer
problemer med øyne, lunger og slimhinner
skader på sentralnervesystemet


==== Kilder ====
Det finnes flere kilder til flyktige organiske forbindelser:

vegtrafikk, spesielt ved bruk av fossile brennstoffer
maling
gulvbelegg
plast
rengjøringsmidler
kosmetikk


==== Måling av VOC ====
Det er mulig å måle mengden av flyktige organiske forbindelser i luften. Det er ikke alle forbindelsene som kan måles, men med bruk av utstyr som er godt tilgjengelig for privatpersoner kan man få en god indikasjon på luftens innhold av organiske forbindelser. Det finnes måleutstyr å få kjøpt, og luftrensere har også måling innebygget.


==== Redusjon av VOC ====
Det er viktig å redusere innholdet av VOC i luften. Det finnes flere måter å gjøre dette på:

velg produkter som ikke gasser så mye. Tenk på dette når du kjøper maling, møbler og bygningsartikler.
sørg for god ventilasjon
bruk en luftrenser som har kullfilter. Dette reduserer ofte innholdet av VOC i luften


== Kilder ==
«Hva er VOC?». Besøkt 27. september 2022. 
«Hva er VOC?». Besøkt 27. september 2022. 
«VOC». Besøkt 27. september 2022.
Sognebrua

Sognebrua er ei foreslått veibru på Europavei 39 over Sognefjorden mellom Lavik i Høyanger kommune og Ytre Oppedal i Gulen kommune i Vestland fylke. Brua vil erstatte fergesambandet Lavik-Oppedal, og er en del av den planlagte fergefri E39-strekningen mellom Kristiansand og Trondheim.
I 2017 ble planene om Sognebrua utsatt på ubestemt tid pga. økonomiske årsaker.


== Konstruksjon ==
Det er ennå ikke bestemt hva slags brotype Sognebrua vil bli, men Vegvesenet ser på fem ulike sjangre: hengebru, flytebru, rørbru, kombinert flyte- og rørbru (Y-bru), og flytende skråkabelbru. Dersom første alternativ (hengebru) realiseres så vil Sognebrua få et hovedspenn på 3700 meter. Brua vil dermed bli nesten tre ganger lengre enn Hardangerbrua og bli Norges lengste hengebru. Den vil da også slå Çanakkalebroen i Tyrkia og bli verdens lengste hengebru. Tårnene vil dermed få en høyde på 450 meter, 150 meter høyere enn Eiffeltårnet i Paris. Det siste alternativet (flytende skråkabelbru) er henta fra offshore-industrien hvor de flytende tårnene forankres til bunn.
Seilingshøyden på brua vil bli 70 meter høy, eller 20 meter dyp dersom det blir en rørbru eller en kombinert flyte- og rørbru. Pga. den viktige cruisetrafikken i Sognefjorden må seilingsleden ha en høyde på minst 70 meter, en lengde på mist 400 meter og en dybde på minst 20 meter.


== Referanser ==
Carl Christian August Jacob Bonnevie

Carl Christian August Jacob Bonnevie (født 5. august 1849 i Kristiansund, død 19. desember 1917) var en lege og politiker fra Drammen.


== Karriere ==
Privatlege i Drammen fra 1873 og fra 1897 stadsfysikus samme sted. Han var også Ordfører for Drammens sparebanks forstanderskap, medlem av den norske lægeforenings bestyrelse i flere år og medlem av styret for den norske nationalforening mot tuberkulose.


=== Politikk ===
Medlem av bystyret i Drammen 1895–1901 og ordfører i Drammen 1899–1901. Varamann for Bragernes krets, Drammen 1813–15.


== Familie ==
Han var sønn av Niels Emanuel Andreas Bonnevie(1816–) og Augusta Marie Lorentzen(13. November 1823 – 30. Mars 1897).
Carl Christian var gift med Wilhelmine Bonnevie(1868–), og sammen fikk de barna: Bjarne(1888–), Ernst(1891–), Tørris(1893–) og Auguste Marie Honoria(1896–)


== Utmerkelser ==
Ridder av St. Olavs Orden 1912.


== Referanser ==
Tonsveien (Modum)

Tonsveien (4–426, 51–375) i Modum kommune er en cirka 5 km lang vei som starter ved Flattum og ender ved elva Henåa, som er kommunegrense mot Ringerike kommune.
Den første strekningen går mellom Flattum og London og utgjør fylkesvei 2828. Den andre strekningen er synonym med fylkesvei 2830 og går mellom London og elva Henåa, som utgjør kommunegrense mellom Modum og Ringerike. Ved London, der disse to strekningene møtes, er det et veikryss hvor også Drolsumveien starter. Denne veien fører ned til Tyrifjorden, via et veikryss med riksvei 350 ved Rud kirke. Den delen av Drolsumveien som fører ned til riksveien inngår i fylkesvei 2830. Fra kommunegrensen ved Henåa og videre inn i Ringerike kommune heter veien Solumveien, men den utgjør fortsatt fylkesvei 2830.
Greyhound Bus Depot

Greyhound Bus Depot er en sang skrevet av Bobby George som ble spilt inn og gitt ut på albumet The Cowboy & The Lady med Lee Hazlewood og Ann-Margret i 1969. Sangen ble også gitt ut på singel senere samme år.
Anitra (bille)

Anitra er en slekt av små, rødlige eller brunlige køllebiller.


== Utseende ==
Små (ca. 2 millimeter), blanke, fint hårete, brunrøde køllebiller. Antennene er lange og kraftige med tre-leddet klubbe, palpene forholdsvis små. Hodet er rundet med middelsstore, utstående fasettøyne. Pronotum er rundet, dekkvingene rundede, mye bredere enn forkroppen. Beina er kraftige, lårene på forbeina gjerne med et par kraftige børstehår.


== Levevis ==
De voksne billene finnes gjerne i råtnende plantemateriale, som kompost, løvstrø, under bark eller lignende, sammen med maur.


== Utbredelse ==
Slekten er utbredt i det sørvestlige USA.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae)
Underfamilien køllebiller, Pselaphinae
Overstammen Pselaphitae
Stammen Tyrini Reitter, 1882
Understammen Tyrina
Slekten Anitra Casey, 1894Anitra glaberula Casey, 1894


== Referanser ==


== Eksterne lenker ==
(en) Anitra (bille) i Global Biodiversity Information Facility 
(en) Anitra (bille) hos ITIS 
Anitra – detaljert informasjon på Wikispecies
Transneft

Transneft PJSC (Join Stock Company) er et russisk moderselskap som ble opprettet 14. august 1993, kort tid etter Sovjetunionens fall. Transneft er selskapet som eier og opererer de russiske datterselskapene (bl.a Gasprom, Nord Stream), som igjen produserer og raffinerer olje i Russland. Transneft eier også selskapene som produserer,overvåker og driver vedlikehold på de ulike rørledningene som frakter olje og gass til blant annet Europa og Kina. Transneft eier blant annet det russiske selskapet Nord Stream og Gasprom . 
Da leggingen av det første Nord Stream røret (Nord Stream 1), fra Vyborg i Russland til Greifswald i Tyskland ble igangsatt i 2010, var det selskapet Nord Stream som utførte leggingen av rørene gjennom blant annet Østersjøen. Leggingen av det første Nord Stream  røret ble fullført i 2011, prosessen med å legge det siste Nord Stream røret ble fullført i 2012. Nord Stream 1 består av totalt 2 rør som følger hverandre parallelt fra Vyborg til Greifswald. Nord Stream 1 er et såkalt ´twin pipeline system´ som har en total kapasitet til å forsyne Europa med inntil 55 milliarder kubikkmeter gass årlig.  I 2008 oppga selskapet at de hadde 106 000 ansatte. Selskapets hovedkvarter ligger i Moskva, Russland.


== Referanser ==


== Eksterne lenker ==
(ru) Offisielt nettsted 
(en) Transneft – kategori av bilder, video eller lyd på Commons 
Transneft på Twitter 
Transneft på Instagram 
Transneft på YouTube
Hans Olaf Nilsen

Hans Olaf Nilsen (født 5. mars 1873 i Drammen, død 18. april 1951 i Drammen) var en brukseier og politiker fra Drammen.


== Karriere ==
Hans Olaf startet karrieren i 1888 da han ble ansatt ved Holmen, Hellefoss. Der var han i 10 år frem til han ble ansatt som kontorsjef ved Åmotfors Pappersbruk i Sverige. Etter fem år i Sverige kom han tilbake til Norge, nå som leder av Granfos Brug ved Lysaker. Sammen med brukseier Skamarken begynte han så i 1905 oppføringen av Eker Papirfabrikk. Da denne var ferdig flyttet han til Drammen. I 1912 bygde han Sunland Papirfabrikk.


=== Politikk ===
I 1912 stilte han til bystyrevalget med Høyre, han var medlem av bystyret og formannskapet i flere år. Fra 1930 til 1935 var han Drammens ordfører. Hans Olaf var også formann i Drammens Handelsstands Forening, visepresident for jubileumsutstillingen i Drammen 1930 og ordfører i representantskapet for Drammens og Oplands Privatbank. 


== Familie ==
Han var sønn av Anders Nilsen(30. mars 1841, Eiker–) og Thora Karine Nilsen(ca. 1843–). 
Hans Olaf var gift med Helga O. Nilsen(3. februar 1876, Drammen – 1955) og sammen hadde de barna: Borghild Andrea Nilsen(26. juni 1900, Sverige), Hjørdis Marie Nilsen(22. september 1905, Lysaker)og Arne Erling Nilsen(27. august 1907, Drammen – Død: 18. juni 1988).


== Referanser ==
Løpekuler

Løpekuler (Elaphomyces) er ei slekt med sopp som har underjordiske fruktlegemer. De minner om trøfler, men det er ikke noe nært slektskap. Løpekuler forekommer i skog der de danner mykorrhiza med ulike trær.
Løpekule og buflog er vanlige folkelige navn på disse soppene i Norge. Et tredje navn, hjortetrøffel, er mer boklig og laget etter det tyske ordet Hirschbrunst. De mange dialektnavnene viser at disse soppene var velkjente, noe som skyldes at de tradisjonelt ble brukt som et afrodisiakum for både husdyr og mennesker. Bruken skyldes antagelig at fruktlegemene minner om testikler, og at en derfor antok at de hadde virkning i samsvar med signaturlæren.


== Arter funnet i Norge ==
Naturhistorisk museum ved Universitetet i Oslo utførte i perioden 2011–2013 et prosjekt for å kartlegge trøfler og andre sopper med underjordiske (hypogeiske) fruktlegemer. Følgende løpekulearter er i 2022 kjent i Norge:
svart løpekule Elaphomyces anthracinus
vrangløpekule Elaphomyces asperulus
småvorteløpekule Elaphomyces barrioi
gulvorteløpekule Elaphomyces citrinopapillatus
filtløpekule Elaphomyces decipiens
grynløpekule Elaphomyces granulatus
hundesnuteløpekule Elaphomyces leveillei
blåfiltet løpekule Elaphomyces maculatus
piggløpekule Elaphomyces morettii
vorteløpekule Elaphomyces muricatus
puslingløpekule Elaphomyces pusillus
tusseløpekule Elaphomyces roseoviolaceus
rugleløpekule Elaphomyces rugosus
blåsvart løpekule Elaphomyces striatosporus
reliktløpekule Elaphomyces virgatosporus


== Referanser ==


== Eksterne lenker ==
(en) løpekuler i Encyclopedia of Life 
(en) løpekuler i Global Biodiversity Information Facility 
(no) løpekuler hos Artsdatabanken 
(sv) løpekuler hos Dyntaxa 
(en) løpekuler hos Index Fungorum 
(en) løpekuler hos MycoBank 
(en) løpekuler hos NCBI 
(en) Kategori:Elaphomyces – bilder, video eller lyd på Wikimedia Commons 
Elaphomyces – detaljert informasjon på Wikispecies
Steinkjerbrua

Steinkjerbrua er en betonghvelvbro på den kommunale veien Kongens gate som er en utvidelse av Fylkesvei 762, i Steinkjer kommune i Trøndelag. Brua krysser sundet Steinkjerelva, er 131 meter lang og lengste spenn er 46 meter.Det har tidligere stått ei bru av tre fra 1770. Den ble erstatta av ei gråsteinsbru i 1848 som ble ødelagt under bombingen av Steinkjer i 1940. Dette resulterte i at to midlertidige bruer ble satt opp mellom 1. juni 1940 og desember 1941, og 21. desember 1941 og desember 1947. Dagens bru er ei hvelvbru (buebru) av betong som sto ferdig i desember 1947.


== Se også ==
Håkkadalsbrua
Sneppenbrua
Liste over broer i Norge
Liste over broer i Norge etter lengde


== Referanser ==
Håkkadalsbrua

Håkkadalsbrua er en nettverksbuebro på den kommunale veien Nedre Mølleveg i Steinkjer kommune i Trøndelag. Brua krysser sundet Steinkjerelva, er 94 meter lang og lengste spenn er 80 meter. Brua ble åpnet i juli 1963.Da Håkkadalsbrua og «søsterbruene» Bolstadstraumen bru i Vestland og Fehmarnsundbroen i Tyskland sto ferdige i 1963, fikk disse tre bruene stor internasjonal oppmerksomhet ettersom de var de tre første bruene i verden av typen nettverksbuebro. Dette har siden inspirert flere verden over til å designe og bygge nettverksbuebruer. I dag finnes det nettverksbuebruer i nesten 30 land.


== Se også ==
Sneppenbrua
Steinkjerbrua
Liste over broer i Norge
Liste over broer i Norge etter lengde


== Referanser ==
Helen Harsvik

Helen Harsvik (født 1939) er en gårdbruker og lokalpolitiker (Sp) fra grenda Oksvoll i tidligere Bjugn kommune i Trøndelag. Hun var ordfører i Bjugn kommune fra 1993 til 1995, etter at sittende ordfører Morten Lund ble stortingsrepresentant i 1993.Hun sto første gang på valgliste i 1971, og var Bjugn Sps ordførerkandidat i 1995 og 1999. Hun har også hatt verv i Norges bondekvinnelag og 4H. 
Som gårdbruker har hun drevet pelsdyroppdrett med rev.
Faren Helmer Nygaard var ordfører i Nes kommune 1948–1955; dattera Vigdis Harsvik har vært generalsekretær i Norges Fiskarlag.


== Referanser ==
Thomas Bang (Drammen)

Thomas Bang (født 10. desember 1834 i Drammen, død 14. juli 1925 i Drammen) var en overrettssakfører, sorenskriver, skipsreder og politiker fra Drammen.


== Karriere ==


=== Politikk ===
Thomas Bang var ordfører i Drammen i 1891 og 1894, overrettssakfører i Drammen og overrettssakfører i Drammen gjennom 65 år, fra 1860 til sin død. Han var også fylkesmann i Buskerud.


== Familie ==
Han var sønn av skipsreder og sorenskriverfullmektig i Eiker, Thomas Bang(10. juli 1790 – 12. mai 1860).


== Referanser ==
Koha (programvare)

Koha er et biblioteksystem brukt av folkebibliotek, skolebibliotek og fagbibliotek over hele verden. Systemet er fri programvare. Navnet kommer fra ordet koha på maorisk, som betyr gave eller donasjon. Systemet har vært benyttet av Deichman bibliotek siden 2014.


== Referanser ==


== Eksterne lenker ==
«Svenska Kohanätverket» (svensk). Besøkt 30. september 2022.
GPS-såler

GPS-såler er en usynlig bærbar teknologienhet beregnet for lokalisering av individer med kognitive lidelser (som alzheimers, autisme eller traumatiske hjerneskader). 
Denne GPS-teknologien er innebygd i en innersåle designet for å brukes i sko. Den gir muligheter for å  lokalisere personer ved at man enkelt kan overvåke den tilkoblede innersålen rett fra en mobilapp. Ved bruk av slik teknologi kan man bidra til livskvalitet, trygghet og frihet for både brukere med kognitive lidelser og deres nærmeste. 
Denne teknologien kan også være samfunnsøkonomisk nyttig ved å redusere bruk av tvang ovenfor enkeltindivider og skape trygghet. Teknologi som GPS-såler kan bidra til at brukere kan bo lengre hjemme og utsette behovet for tjenester på et høyere omsorgsnivå som for eksempel institusjonsplass. Dette vil være kostnadsbesparende for samfunnet over tid. 
Fordelen med GPS-såler sammenlignet med for eksempel klokke/smykke/bærbar enhet, er at de ikke er like synlige og lette å «glemme» av. De oppleves gjerne som mindre stigmatiserende, og lettere å bruke for målgruppen.


== Referanser ==
Jerry Nelson

Jerry Nelson (født 10. juli 1934, død 23. august 2012) var en amerikansk skuespiller og dukkeskuespiller. Han var mest kjent for sitt arbeid med The muppets. Han er også kjent for sitt brede spekter av karakterer. Han fremførte alle muppets-karakterene på Sesame Street og i Fragglene.


== Referanser ==


== Eksterne lenker ==
(en) Jerry Nelson på Internet Movie Database 
(sv) Jerry Nelson i Svensk Filmdatabas 
(da) Jerry Nelson på Filmdatabasen 
(fr) Jerry Nelson på Allociné 
(en) Jerry Nelson på AllMovie 
(en) Jerry Nelson hos The Movie Database 
(en) Jerry Nelson hos Behind The Voice Actors
Kathryn Mullen

Kathryn Mullen (født 10. februar 1940) er en amerikansk dukkefører, skuespiller og stemmeskuespiller.
Mullen og ektefellens hennes, tidligere Muppet-designer Michael K. Frith, grunnla "No Strings" sammen med Johnie McGlade.  Selskapet lagde opprinnelig en film for barn i Afghanistan, og advarte mot faren for landminer. I filmen, "The Story of the Little Carpet Boy," mister en dukke flere lemmer før han lærer seg å unngå landminer fullstending. Siden første film har No Strings gått videre til å lage filmer for barn i behov i områder som Afrika, Haiti, Madagaskar, Sudan og Syria. I 2016 ble No Strings tildelt Adela Dwyer-St. Thomas of Villanova Peace Award for 2016 fra Villanova University I 2013 deltok Mullen i Dragon Con med Karen Prell og Michael K. Frith som del av 30-årsdagen for Fraggle Rock der Kathryn Mullen opptrer som Mokey Fraggle mens Karen Prell opptrer som Red Fraggle.


== Referanser ==


== Eksterne lenker ==
(en) Kathryn Mullen – kategori av bilder, video eller lyd på Commons 
(en) Kathryn Mullen på Internet Movie Database 
(en) Kathryn Mullen hos The Movie Database
Amalie Storelv

Amalie Storelv (født 2004) er en norsk bueskytter som representerer Tinden BS.
Hun vant tre NM-gull i 2022. Hun vant også kongepokalen i 2022. 
Hun deltok i junior-EM i 2022, der hun endte på 4.-plass.


== Medaljer i norske mesterskap ==


== Referanser ==
Monicha Nergaard

Monicha Nergaard (født 1968) er en norsk bueskytter som representerer HEG IL.
Hun har vunnet tre NM-gull i perioden 2021–2022. Hun vant kongepokalen i 2021.


== Medaljer i norske mesterskap ==


== Referanser ==
Asle Morten Odden

Asle Morten Odden (født 1979) er en norsk bueskytter som representerer Land BS.
Han har vunnet fire NM-gull i perioden 2021–2022. Han vant kongepokalen i 2021 og 2022.


== Medaljer i norske mesterskap ==


== Referanser ==
Anders Faugstad

Anders Faugstad (født 1999) er en norsk bueskytter som representerer Klepp BS.
Han har vunnet seks NM-gull i perioden 2017–2022. Han vant kongepokalen i 2019.
Han vant sølv i compound-klassen under VM i bueskyting 2019.


== Medaljer i norske mesterskap ==


== Referanser ==
Bjarne Berg (politiker)

Bjarne Berg (født. 24. februar 1890 i Holmestrand, død juli 1956) var en norsk politiker og politimester fra Holmestrand.
Berg som hadde tiltrådt som Drammens nye politimester 1. desember 1940, hadde tidligere vært politimester i Kongsberg. Da det lovlig valgte formannskap og bystyre fratrådte i Drammen, ved nyttårsskiftet 1 januar 1941 ble politimester Bjarne Berg oppnevnt som ordfører med fabrikkeier Brodahl som varaordfører, 2. januar 1941. 27. januar 1941 ble 20 formenn, som de nye bystyrerepresentanter ble kaldt, oppnevnt og 11. januar ble de forskjellige nemnder oppnevnt. 13. april 1941 holdt det nye Byråd sitt første møte. Etter kommuneloven hadde ikke Berg vært bosatt lenge nok i byen til å kunne bli ordfører. Men i Drammen som mange andre steder måtte man fravike bostadskravet for å få en brukbar kandidat. Etter bare én måned i byen var Bjarne Berg nå både politimester og ordfører. Bjarne Berg benektet senere at han var medlem av NS, men han står oppført som NS-medlem i en liste fra sommeren 1941 i Politidepartementet. Ordfører Berg hadde store planer for sin nye by. Han ville skape en politimessig større enhet, et Stordrammen med tilsvarende økt politistyrke og tidsmessig utstyr, han ville ha ny brannstasjon, et renholdsverk, en omorganisering av den tekniske administrasjonen, og byutvidelse. Men systemskiftet satte ikke noe større preg på Drammen i det året Berg var ordfører da det ikke var tider for nye prosjekter. Nå gjaldt det først og fremst å sørge for byen og befolkningen. Derfor bevilget Berg penger til reservelager av tørrfisk, noe drammenserne forøvrig ikke visste å sette pris på, selv i disse matknappe tider. Han fikk også opprettet kommunalt folkekjøkken og skobyttesentral. 
Etter ett år i Drammen dro Berg videre, han var blitt forfremmet til politipresident i Bergen.


== Referanser ==
Koha (skikk)

Koha er en maorisk skikk fra New Zealand som kan oversettes med gave, presang, offer, donasjon eller bidrag.


== Tradisjonell bruk ==
Koha er et eksempel på den gjensidigheten som er et fellestrekk i mye av maorisk tradisjon, og innebærer ofte at besøkende gir en gave til en samlingsplass, eller marae. Tradisjonelt har dette vært i form av mat, men også verdigjenstander, og i moderne tider penger, gis også som koha.Koha gjenspeiler både giverens og mottakerens åndelige livskraft, mana. Den gjenspeiler både hva giveren er i stand til å gi, og aktelsen man har for personen man gir gaven til. Den spiller derfor en viktig rolle i å holde gode relasjoner, og tas på stort alvor. Misforståelser omkring dette kan bli oppfattet som fornærmende.


== Referanser ==
Koha

Koha har flere betydninger:

Koha (programvare) – et biblioteksystem
Koha (skikk) – en maorisk skikk
For You (sang)

«For You»  er en sang skrevet Paul Sabu og Marc Kreiner som ble spilt inn og gitt ut på albumet Ann-Margret med Ann-Margret i 1980. Den ble gitt ut på singel senere samme år.
Nei til bomring

Nei til Bomring i Drammen er en folkeliste og et én-saks parti, partipolitisk uavhengig og lokal valgliste som ble stiftet 14. mai 2019. Lista ble dannet i erkjennelse av at politikerne i Drammen må tvinges til å fjerne bommene fra forslaget til Buskerudbypakke2 etter at flere enn 30 000 velgere i Nye Drammen skrev under oppropet mot bomringer, men ikke ett eneste parti snudde i saken.Nei til bomring, stilte til valg første gang i 2019 og det resulterte i at Anders Kibsgaard Lunde, Robin Brekke Voss og Catarina Skjølås Chruchow fikk plass i kommunestyret.Ved kommunestyrevalget 2019 fikk Nei til bomring 3 651 stemmer, og fem representanter i kommunestyret.


== Referanser ==


== Eksterne lenker ==
Nei til bomring
Dickon Mitchell

Dickon Amiss Thomas Mitchell (født 1978) er en grenadisk advokat og politiker som har vært Grenadas statsminister siden 24. juni 2022. Han er landets niende statsminister. Han har også vært leder for partiet National Democratic Congress (NDC) siden 2021. Han ledet partiet til seier ved parlamentsvalget 23. juni 2022 da hans parti fikk 51,8% av stemmene og partiet fikk 9 av 15 seter i Representantenes hus.


== Biografi ==
Mitchell er født i Petit Esperance i provinsen Saint David Parish på Grenada. Han fullførte sin juridiske utdannelse i 2002 ved University of the West Indies at Cave Hill på Barbados og Hugh Wooding Law School i Trinidad og Tobago.


== Politisk karriere ==
Mitchell ble valgt til leder i partiet National Democratic Congress den 31. oktober 2021. Hans parti vant en klar seier ved parlamentsvalget i juni 2022 og fikk rent flertall. Han ble tatt i ed som statsminister 24. juni 2022 og etterfulgte Keith Mitchell fra det konservative New National Party. Han lovte å få en slutt på nepotismen i samfunnet og å reformere valgsystemet. Han overtok også selv som finansminister og innførte en ny ministerpost for mobilisering, implementering og omforming. I innsettelsestalen lovte han også at lærerne skulle få utbetalt lønn som de hadde til gode.


== Referanser ==